дългосрочен план. Освен това цените, дори и по текущите договори, са предмет на периодично преразглеждане. С оглед на това твърдението, че е налице пълно използване на капацитета и че рентабилността на цените е гарантирана поне до 2022 г., се счита за необосновано и се отхвърля. И на последно място — твърдението, че увеличаването на рентабилността на промишлеността на Съюза се е дължало на пренасочване към сегмента на производителите на оригинално оборудване, също е неправилно. Както бе посочено в съображение 143, сегментът на производителите на оригинално оборудване е бил водещият сегмент на промишлеността на Съюза още през РП в рамките на първоначалното разследване, когато, както е пояснено в съображение 106 от Регламент за изпълнение (ЕС) No 964/2010, Съюзът е понесъл съществени загуби и в сегмента на производителите на оригинално оборудване. Поради това твърдението се отхвърля.
 (236)
 Една заинтересована страна заяви също така, че китайските производители износители в сегмента на производителите на оригинално оборудване са използвали почти изцяло производствения си капацитет и съответно е малко вероятно да увеличат значително продажбите си за Съюза, ако антидъмпинговите мерки бъдат отменени. Тя заяви също така, че като цяло, в резултат на нарастващото потребление в Съюза, дори вносът от Китай да се увеличи, това няма да причини съществена вреда на промишлеността на Съюза, особено като се има предвид, че производственият капацитет на промишлеността на Съюза не би бил в състояние да отговори на търсенето в Съюза.
 (237)
 Оценките на китайския капацитет, представени от тази страна в подкрепа на твърденията ѝ, обаче не отговарят на констатациите от настоящото разследване, както е посочено в съображения 55 — 74. Поради това твърденията, че в Китай няма значителен свободен капацитет и че промяната в потреблението на Съюза ще компенсира вредата, ако мерките бъдат отменени, се отхвърля.
 (238)
 Същата страна изтъкна наред с това, че според тринадесетия петилетен план се очаква китайското производство на автомобили да отбележи ръст между 2015 и 2020 г., като през този период нарасне от 24,5 милиона единици на 30 милиона единици. Тя поясни, че ръстът в производството на автомобили би довел със себе си до повишаване на китайското търсене на колела от алуминий и че поради това китайските производители по-скоро ще увеличат продажбите си на вътрешния пазар, отколкото да пренасочат износа си за Съюза, ако антидъмпинговите мерки бъдат отменени.
 (239)
 Както е посочено в съображения 89 — 91, и въпреки че действително е налице тясна връзка между автомобилната промишленост и пазара на колела от алуминий, не е вероятно повишаването на търсенето на колела от алуминий на вътрешния пазар на Китай да поеме наличния свободен капацитет в държавата, като се вземе предвид и голямата разлика в цените на китайския вътрешен пазар в сравнение с тези на пазара на Съюза. Поради това твърдението бе отхвърлено.
 (240)
 Няколко страни заявиха, че няма вероятност от повторно възникване на вреда, тъй като промишлеността на Съюза ще се възползва от ръста в потреблението на колела от алуминий в световен мащаб и в рамките на Съюза, независимо от увеличаване на китайския внос в Съюза. Освен това бе посочено, че прогнозираното увеличение на потреблението